LT
L 205/10
Europos Sąjungos oficialusis leidinys
2022 8 5
— struktūra, kontrolės sistema ir vidinių oro kamerų sistema yra įprastos ir paprastos konstrukcijos, — vairai be stiprintuvo; vi) sukasparnis, kurio MTOM ne didesnė kaip 600 kg ir kuris yra paprastos konstrukcijos, skirtas skristi ne daugiau kaip dviem asmenims, nevaromas nei turbininiu, nei raketiniu varikliu; naudojamas tik VST skrydžiams dieną; k) tinkamumo naudoti duomenys – duomenys, kurie yra sudedamoji orlaivio tipo pažymėjimo, riboto galiojimo tipo pažymėjimo arba papildomo tipo pažymėjimo dalis ir kuriuos sudaro visi šie elementai: i)
būtiniausia pilotų tipo kvalifikacijos mokymo programa, įskaitant tipo kvalifikacijos nustatymą;
ii) orlaivio patvirtinimo šaltinio duomenų, naudojamų objektyviam imituoklių tinkamumui pagrįsti, arba preliminarių duomenų, naudojamų jų preliminariam tinkamumui pagrįsti, taikymo srities apibrėžimas; iii) būtiniausia už išleidimą atsakingų techninės priežiūros darbuotojų tipo kvalifikacijos mokymo programa, įskaitant tipo kvalifikacijos nustatymą; iv) tipo arba varianto nustatymo keleivių salono įgulos reikmėms duomenys ir keleivių salono įgulai būtini žinoti tipo duomenys; v) pagrindinis būtiniausios įrangos sąrašas.“; 3)
2 straipsnis pakeičiamas taip:
„2 straipsnis
Gaminių, dalių ir prietaisų sertifikavimas 1.
Išduodami gaminių, dalių ir prietaisų pažymėjimai, kaip nurodyta I priede (21 dalyje).
2.
Nukrypstant nuo šio straipsnio 1 dalies, alternatyvia tvarka, nurodyta Ib priede (21L dalyje), gali būti išduodami šių gaminių pažymėjimai: a) lėktuvų, kurių didžiausioji kilimo masė (MTOM) ne didesnė kaip 2 000 kg ir kurių didžiausioji eksploatacinė krėslų konfigūracija skirta keturiems asmenims; b) sklandytuvų arba variklinių sklandytuvų, kurių MTOM ne didesnė kaip 2 000 kg; c) oro balionų; d) karšto oro dirižablių; e) keleivinių dujinių dirižablių, skirtų ne daugiau kaip keturiems asmenims; f) sukasparnių, kurių MTOM yra ne didesnė kaip 1 200 kg ir kurių didžiausioji eksploatacinė krėslų konfigūracija skirta keturiems asmenims; g) stūmoklinių variklių arba fiksuotojo žingsnio oro sraigtų, skirtų įmontuoti į a–f punktuose nurodytus orlaivius, arba h) malūnsparnių. 3.
Nukrypstant nuo šio straipsnio 1 ir 2 dalių, alternatyvia tvarka, nurodyta Ib priede (21L dalyje), gali būti deklaruojama šių gaminių projekto atitiktis: a) lėktuvų, kurių MTOM ne didesnė kaip 1 200 kg, kurie nėra varomi reaktyviniu varikliu ir kurių didžiausioji eksploatacinė krėslų konfigūracija skirta dviem asmenims; b) sklandytuvų arba variklinių sklandytuvų, kurių MTOM ne didesnė kaip 1 200 kg; c) oro balionų, skirtų ne daugiau kaip keturiems asmenims; d) karšto oro dirižablių, skirtų ne daugiau kaip keturiems asmenims.